
Nr.2222 din 21.07.2026  
ANUNȚ

Unitatea Administrativ-Teritorială Comuna Bira cu sediul în localitatea Bira, str.Înv.Antonie Mureșianu, nr.44, jud. Neamț, în conformitate cu prevederile art. 14 și art.18 din Hotărârea Guvernului nr.1336/2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice organizează, concurs pentru ocuparea unui post contractual de execuție vacant de asistent medical comunitar cu PL, grad debutant în cadrul Compartimentului Asistență Socială, din aparatul de specialitate al Primarului comunei Bira, județul Neamț.

Contractul de muncă va fi pe perioadă nedeterminată, cu normă întreagă, durata normată a timpului de muncă: 8 ore/zi, 40 ore/săptămână.

Concursul va consta în 3 probe succesive, după cum urmează:
· selecția dosarelor de înscriere, se va face în termen de 2 zile lucrătoare de la data expirării termenului de depunere a dosarelor;
· proba scrisă: 13.08.2026 ora 1100, la sediul Primăriei comunei Bira, str. Înv.Antonie Mureșianu, nr.44; 
· interviul: 18.08.2026 ora 1100, la sediul Primăriei comunei Bira, str. Înv. Antonie Mureșianu,nr.44, Județul Neamț.

Dosarele pentru concurs se vor depune la sediul Primăriei comunei Bira din Bira, str. Înv.Antonie Mureșianu, nr. 44, jud. Neamț, în termenul prevăzut la art. 34 din HG 1336/2022, respectiv 10 zile lucrătoare de la data publicării anunțului (termenul se calculează conform art. 98 din HG nr.1336/2022) în perioada 22.07.2026-05.08.2026 și vor conţine, obligatoriu, următoarele documente:
a) formular de înscriere la concurs, conform modelului prevăzut la anexa nr. 2 la H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică inclusiv diploma de bacalaureat;
e) certificat de cazier judiciar sau, după caz, extrasul de pe cazierul judiciar;
f) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) curriculum vitae, model comun european.

NOTĂ :
(1) Modelul orientativ al adeverinţei menţionate la alin. (1) lit. e) este prevăzut în anexa nr. 3 la HG 1336/2022.
(2) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(3) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
(4) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Condiții generale de participare la concurs:

Poate participa la concursul organizat pentru ocuparea postului vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, respectiv:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori


contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile din cadrul sistemului de învăţământ, sănătate sau protecţie socială, precum şi orice domeniu care presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.
ori care presupune examinarea fizică sau evaluarea psihologică a unei persoane.

Condiții specifice de participare la concurs:
· nivelul studiilor: studii postliceale sanitare.
· vechime în specialitatea studiilor necesare ocupării postului: nu este cazul.
Perfecționări:- nu este cazul
· Cunoştinţe de operare pe calculator: nivel minim
· Limbi străine (necesitate și nivel) cunoscute: nu este cazul
· Abilităţi, calităţi şi aptitudini necesare:
· capacitatea de a rezolva eficient problemele,
· capacitatea de asumare a responsabilităţii,
· capacitatea de autoperfecţionare şi de valorificare a experienţei dobândite,
· creativitate şi spirit de iniţiativă,
· capacitatea de planificare şi organizare a timpului de lucru,
· capacitatea de a lucra independent,
· capacitatea de a lucra în echipă,
· capacitatea de gestionare eficientă a resurselor alocate,
· integritatea morală şi etică profesională,
· capacitatea de consiliere și mediere ;
· capacitate de decizie și reacție adecvată în situații de urgență
· disponibilitate de a-i ajuta pe cei aflați în dificultate, capacitate empatică
· abilități de comunicare cu personalul medical, cu specialiștii din unitățile sanitare, din autoritățile locale și din comunitatea din care face parte
· spirit organizatoric.
Cerinţe specifice: Certificat de membru al O.A.M.G.M.A.M.R. și adeverință pentru participarea la examen de la O.A.M.G.M.A.M.R.
· specializarea în asistență medicală comunitară reprezintă un avantaj însă nu constituie o condiție eliminatorie.
Personalul încadrat pe proiect va beneficia de cursul de specializare în asistență medicală comunitară. Posturile de asistent medical comunitar vacante pot fi ocupate de specialitățile de asistent medical, conform competențelor dobândite în baza titlului oficial de calificare, doar de către moașe sau asistenți medicali absolvenți de studii sanitare într-o specializare de profil clinic, astfel

cum sunt acestea definite la art. 207, alin. (3) din Legea nr. 95/2006 privind reforma în domeniul sănătății, republicată, cu modificările și completările ulterioare, respectiv: asistent medical generalist, asistent medical obstetrică-ginecologie / moașă, asistent medical de pediatrie și asistent medical de ocrotire.
Competența managerială: - nu este cazul

Probele stabilite pentru concurs:
· Selecţia dosarelor de înscriere, în cadrul căreia comisia de concurs are obligaţia de a selecta dosarele de concurs pe baza îndeplinirii condiţiilor de participare la concurs.
Selecția dosarelor de concurs se realizează în maximum două zile lucrătoare de la expirarea datei limită de depunere a dosarelor, cu mențiunea „ADMIS” sau „RESPINS”.
Doar candidații declarați „ADMIS”, se pot prezenta la proba următoare.
· Proba scrisă
· Interviul, în cadrul căruia se testează abilităţile, aptitudinile şi motivaţia candidaţilor.

Secretariatul comisiei de concurs, respectiv al comisiei de contestații va fi asigurat de către d-na Dancă Sabina-Ramona - tel: 0768101934, email: primaria@bira.ro.
Comunicarea rezultatelor la fiecare probă a concursului se face prin afișare la sediul Primăriei comunei Bira și pe pagina de internet a instituției, în termen de maximum o zi lucrătoare de la data finalizării probei.
Se consideră admis la concursul pentru ocuparea unui post vacant/temporar vacant candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar. La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu, în urma căruia comisia de concurs va decide asupra candidatului câştigător.
După afişarea rezultatelor obţinute la selecţia dosarelor de înscriere, proba scrisă şi interviu, după caz, candidaţii nemulţumiţi pot depune contestaţie la Compartimentul Secretariat în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.
În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor. În situaţia contestaţiilor formulate faţă de rezultatul probei scrise sau al interviului, comisia de soluţionare a contestaţiilor analizează lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor. Comunicarea rezultatelor la contestaţiile depuse se realizează prin afişare la sediul Primăriei comunei Bira și pe pagina de internet a instituției, la secţiunea special creată în acest scop, imediat după soluţionarea contestaţiilor.
Rezultatele finale se afişează la sediul Primăriei comunei Bira şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis” sau
„respins”. Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu- se codul numeric pentru identificare atribuit fiecărui candidat.
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.

1) Lucreţia Titircă: Urgenţe medico-chirurgicale –Sinteze-Editura medicală, Bucureşti 2023 
2) L.Titircă: Tehnici de evaluare şi îngrijiri acordate de asistenții medicali:  Ghid de Nursing Vol.II
3) Manual pentru asistența medicală comunitară- Consolidarea rețelei naționale de furnizori de îngrijiri primare de sănătate pentru îmbunătățirea stării de sănătate a populației, copii și adulți ( inclusiv populație vulnerabilă) – Operator de Program- Ministerul Sănătății, Institutul Național de Sănătate Publică,  2014-2021, București
4) Ghid metodologic privind furnizarea serviciilor de asistență medicală comunitară de către asistentul medical comunitar, aprobat prin Ordinul ministrului sănătății nr. 740/2024. 
5) [bookmark: _Hlk220919521]Ordinul ministrului sănătăţii nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale - Anexele 1 și 3 
6) [bookmark: _Hlk220920458]Codul de etică si deontologie al asistentului medical generalist, al moaşei şi al asistentului medical din România, adoptat prin Hotărârea Adunării generale naţionale a Ordinului Asistenţilor Medicali Generalişti, Moaşelor şi Asistenţilor Medicali din România nr. 2 / 9 iulie 2009, cu modificările și completările ulterioare; 
7) Ordonanța de ugență a Guvernului nr. 18/01.03.2017 privind asistenţa medicală comunitară aprobată prin Legea nr.180/2017, cu modificările şi completările ulterioare; 
8) Hotărârea  Guvernului nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară; 
9) Ordinul ministrului sănătății nr. 2931/2021 privind aprobarea Manualului centrelor comunitare integrate; 

            TEMATICA:
1) Urgențe medico chirurgicale
1.Intoxicații 
2.Fracturi 
3.IMA 
4.AVC 
5.Convulsiile 
6. Sindromul de deshidratare acută
7.Șocul anafilactic 
2) Tehnici de evaluare și îngrijiri acordate de asistentii medicali –coordonator lucrare Lucretia Titirca: partea a doua ”Tehnici”
1.Puncția venoasă 
2.Recoltarea produselor biologice si patologice - Generalități 
3.Recoltarea sângelui 
4.Administrarea medicamentelor - Generalități 
5.Administrarea medicamentelor pe cale orală 
6.Administrarea medicamentelor pe cale parenterală

3) Manual pentru asistența medicală comunitară- Consolidarea rețelei naționale de furnizori de îngrijiri primare de sănătate pentru îmbunătățirea stării de sănătate a populației, copii și adulți ( inclusiv populație vulnerabilă) – Operator de Program- Ministerul Sănătății, Institutul Național de Sănătate Publică,  2014-2021, București
A. Intervenții de sănătate publică la nivel de comunitate, prevenirea bolilor infecțioase

a. Rujeola- definiție, manifestări clinice, evaluarea pacientului, motive de alertare, intervenții 
b .Poliomielita- definiție, manifestări clinice, evaluarea pacientului, motive de alertare, intervenții 
c. Rubeola sau Pojărelul- definiție, manifestări clinice, evaluarea pacientului, motive de alertare, intervenții 
d. Infecția Urliană/ Oreionul/Parotidita epidemică- definiție, manifestări clinice, evaluarea pacientului, motive de alertare, intervenții 
e. Difteria- definiție, manifestări clinice, evaluarea pacientului, motive de alertare, intervenții 
f. Gripa- definiție, manifestări clinice, evaluarea pacientului, motive de alertare, intervenții 

B. Programul național de vaccinare
a. Calendarul vaccinărilor
b. Tipuri de reacții adverse

C. Sănătatea grupurilor populaționale vulnerabile medical- Sănătatea femeii- Starea de graviditate , monitorizarea gravidei și intervențiile asistentului medical comunitar 

4) Ghid metodologic privind furnizarea serviciilor de asistență medicală comunitară de către asistentul medical comunitar, aprobat prin Ordinul ministrului sănătății  nr. 740/2024. 
Proceduri de intervenție:
1. Rolul asistentului medical comunitar în cadrul îngrijirilor la domiciliu, integrat cu rolul personalului specializat din echipa comunitară multidisciplinară
2. Rolul asistentului medical comunitar în administrarea tratamentelor la domiciliu din prisma activității de asistență medicală comunitară integrată
3. Rolul asistentului medical comunitar în supravegherea nou născutului și copilului mic din  prisma activității de asistență medicală comunitară integrată
4.  Rolul asistentului medical comunitar în supravegherea  pacientului cronic din prisma activității de asistență medicală comunitară
5. Rolul asistentului medical comunitar în relație cu pacientul cu afecțiuni psihiatrice, din prisma activității de asistență medicală comunitară integrată

5) Ordinul ministrului sănătăţii nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale - Anexele 1 și 3 
1.Art.18 
2. Art.24
3. Art. 56
6) Codul de etică si deontologie al asistentului medical generalist, al moaşei şi al asistentului medical din România, adoptat prin Hotărârea Adunării generale naţionale a Ordinului Asistenţilor Medicali Generalişti, Moaşelor şi Asistenţilor Medicali din România nr. 2 / 9 iulie 2009, cu modificările și completările ulterioare; 
1.Art. 3
2.Art. 13
3. Art. 31
4. Art. 32.
7) Ordonanța de ugență a Guvernului nr. 18/01.03.2017 privind asistenţa medicală comunitară aprobată prin Legea nr.180/2017, cu modificările şi completările ulterioare; 
Capitolul II Obiectivele, activitățile și beneficiarii serviciilor de asistență medicală comunitară
1.Art. 5 -Obiectivele asistenței medicale comunitare
2.Art. 7- Categoriile de persoane vulnerabile

8) Hotărârea  Guvernului nr. 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară; 
Capitolul III Personalul implicat în activitatea de asistență medicală comunitară
1.Art. 10 Atribuții pentru îndeplinirea activităților și furnizarea de servicii de asistență medicala comunitară, asistenți medicali comunitari
2. Anexa1 la normele metodologice- Standard minim de dotare pentru trusa medicală de asistență medicală comunitară
3. Anexa 5 la norme metodologice- Set minim de indicatori privind activitatea de asistență medicală comuniară prevăzut a fi raportat la nivel național în aplicația on-line AMCMSR.GOV.RO
9)Ordinul ministrului sănătății nr. 2931/2021 privind aprobarea Manualului centrelor comunitare integrate; 
1. Centru comunitar integrat- definiție
2. Condițiile de înființare a  centrelor comunitare integrate
3 Activități specifice centrului comunitar integrat
4. Rolul CCI în îmbunătățirea situației medico-sociale a populației grupurilor vulnerabile de la nivelul comunității
  
OBS.
       Manual pentru asistența medicală comunitară - Consolidarea rețelei naționale de furnizori de îngrijiri primare de sănătate pentru îmbunătățirea stării de sănătate a populației, copii și adulți ( inclusiv populație vulnerabilă) – Operator de Program- Ministerul Sănătății, Institutul Național de Sănătate Publică,  2014-2021, București
      Ghid metodologic privind furnizarea serviciilor de asistență medicală comunitară de către asistentul medical comunitar, aprobat prin Ordinul ministrului sănătății nr. 740/2024. 
       Se vor regasi pe site-ul Primăriei  Bira

PRINCIPALELE ATRIBUȚII CONFORM FIȘEI POSTULUI:
Atribuțiile asistentului medical comunitar, în conformitate cu prevederile HG nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară, completate și adaptate în funcție de obiectivele specifice ale proiectului ”Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” cod SMIS 339395:

a) realizează catagrafia populaţiei din colectivitatea locală din punctul de vedere al determinanţilor stării de sănătate şi identifică gospodăriile cu persoanele vulnerabile şi/sau cu risc medico-social din cadrul comunităţii, cu prioritate copiii, gravidele, lăuzele şi femeile de vârstă fertilă;
b) identifică persoanele neînscrise pe listele medicilor de familie şi sprijină înscrierea acestora pe listele medicilor de familie;
c) semnalează medicului de familie persoanele vulnerabile din punct de vedere medical şi social care necesită acces la servicii de sănătate preventive sau curative şi asigură sau facilitează accesul persoanelor care trăiesc în sărăcie sau excluziune socială la serviciile medicale necesare, conform competenţelor profesionale;
d) participă în comunităţile în care activează la implementarea programelor naţionale de sănătate, precum şi la implementarea programelor şi acţiunilor de sănătate publică judeţene sau locale pe teritoriul
colectivităţii locale, adresate cu precădere persoanelor vulnerabile din punct de vedere medical, social sau economic;
e) furnizează servicii de sănătate preventive şi de promovare a comportamentelor favorabile sănătăţii copiilor, gravidelor şi lăuzelor, cu precădere celor provenind din familii sau grupuri vulnerabile, în limita competenţelor profesionale;
f) furnizează servicii medicale de profilaxie primară, secundară şi terţiară membrilor comunităţii, în special persoanelor care trăiesc în sărăcie sau excluziune socială, în limita competentelor profesionale;
g) informează, educă şi conştientizează membrii colectivităţii locale cu privire la menţinerea unui stil de viaţă sănătos şi implementează sesiuni de educaţie pentru sănătate de grup, pentru promovarea unui stil de viaţă sănătos împreună cu personalul din cadrul serviciului de promovare a sănătăţii din cadrul D.S.P., iar pentru aspectele ce ţin de sănătatea mintală, împreună cu personalul din cadrul centrelor de sănătate mintală;
h) administrează tratamente, în limita competenţelor profesionale, conform prescripţiei medicului de familie sau a medicului specialist, cu respectarea procedurii de manipulare a deşeurilor medicale, respectiv depozitarea deşeurilor medicale rezultate din administrarea tratamentelor prescrise de medic; ţin evidenţa administrării manevrelor terapeutice, în limita competenţelor profesionale;
i) anunţă imediat medicul de familie sau Serviciul Judeţean de Ambulanţă atunci când identifică în teren un membru al comunităţii aflat într-o stare medicală de urgenţă;
j) identifică persoanele, cu precădere copiii diagnosticaţi cu boli pentru care se ţine o evidenţă specială, respectiv TBC, prematuri, anemici, boli rare etc., şi le îndrumă sau le însoţesc, după caz, la medicul de familie şi/sau serviciile de sănătate de specialitate;
k) supraveghează în mod activ bolnavii din evidenţele speciale - TBC, prematuri, anemici, boli rare etc. - şi participă la administrarea tratamentului strict supravegheat al acestora, în limita competenţelor profesionale;
l) realizează managementul de caz în cazul bolnavilor cu boli rare, în limita competenţelor profesionale, conform modelului de management de caz, adoptat prin ordin al ministrului sănătăţii, în termen de 180 de zile de la data intrării în vigoare a prezentelor norme metodologice;
m) supraveghează tratamentul pacienţilor cu tuberculoză şi participă la administrarea tratamentului strict supravegheat (DOT/TSS) al acestora, în limita competenţelor profesionale;
n) pentru pacienţii cu tulburări psihice contribuie la realizarea managementului de caz organizat de centrele de sănătate mintală din aria administrativ-teritorială, ca parte a echipei terapeutice, în limita competenţelor; identifică persoanele cu eventuale afecţiuni psihice din aria administrativ-teritorială, le informează pe acestea, precum şi familiile acestora asupra serviciilor medicale specializate de sănătate mintală disponibile şi monitorizează accesarea acestor servicii; notifică imediat serviciile de urgenţă (ambulanţă, poliţie) şi centrul de sănătate mintală în situaţia în care identifică beneficiari aflaţi în situaţii de urgenţă psihiatrică; monitorizează pacienţii obligaţi la tratament prin hotărâri ale instanţelor de judecată, potrivit prevederilor art. 109 din Legea nr. 286/2009 privind Codul penal, cu modificările şi completările ulterioare şi notifică centrele de sănătate mintală şi organele de poliţie locale şi judeţene în legătură cu pacienţii noncomplianţi;
o) identifică şi notifică autorităţilor competente cazurile de violenţă domestică, cazurile de abuz, alte situaţii care necesită intervenţia altor servicii decât cele care sunt de competenţa asistenţei medicale comunitare;
p) participă la aplicarea măsurilor de prevenire şi combatere a eventualelor focare de infecţii;
q) în localităţile fără medic de familie şi/sau personal medical din cadrul asistenţei medicale şcolare efectuează triajul epidemiologic în unităţile şcolare la solicitarea D.S.P., în limita competenţelor profesionale;
r) identifică, evaluează şi monitorizează riscurile de sănătate publică din comunitate şi participă la monitorizarea intervenţiei şi evaluarea impactului, din perspectiva medicală şi a serviciilor de sănătate;
s)  întocmesc evidenţele necesare şi completează documentele utilizate în exercitarea atribuţiilor de serviciu, respectiv registre, fişe de planificare a vizitelor la domiciliu, alte documente necesare sau solicitate şi conforme atribuţiilor specifice activităţilor desfăşurate;
t) elaborează raportările curente şi rapoartele de activitate, în conformitate cu sistemul de raportare definit de Ministerul Sănătăţii, şi raportează activitatea în aplicaţia on-line AMCMSR.gov.ro, cu respectarea confidenţialităţii datelor personale şi a diagnosticului medical al beneficiarilor;
u) desfăşoară activitatea în sistem integrat, prin aplicarea managementului de caz, cu ceilalţi profesionişti din comunitate: asistentul social/tehnicianul în asistenţă socială, consilierul şcolar şi/sau mediatorul şcolar, pentru gestionarea integrată a problemelor medico-sociale educaționale ale persoanelor vulnerabile, şi lucrează în echipă cu moaşa şi/sau mediatorul sanitar, acolo unde este cazul;
v) participă la realizarea planului comun de intervenţie al echipei comunitare integrate/planului de servicii, conform legislaţiei în vigoare, din perspectiva serviciilor de sănătate, şi coordonează implementarea intervenţiilor integrate dacă prioritatea de intervenţie este medicală şi de acces la serviciile de sănătate; participă la monitorizarea intervenţiei şi evaluarea impactului asupra beneficiarului, din perspectivă medicală şi a serviciilor de sănătate;
w) colaborează cu alte instituţii şi organizaţii, inclusiv cu organizaţiile neguvernamentale, pentru realizarea de programe, proiecte şi acţiuni care se adresează persoanelor sau grupurilor vulnerabile/aflate în risc din punct de vedere medical, economic sau social;
x) realizează alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile/aflate în risc, în limita competenţelor profesionale;
y) participă activ la sesiunile de instruire, formare și perfecționare organizate în cadrul proiectului în vederea dezvoltării competențelor necesare furnizării de servicii integrate, adaptate nevoilor persoanelor vulnerabile din comunitate.
    Concursul are loc la sediul Primăriei comunei Bira, din Bira, str.Înv.Antonie Mureșianu nr.44, localitatea Bira, județul Neamț.

Calendarul de desfășurare a concursului:	

	Nr. Crt.
	Activitate
	Data
	Ora

	1.
	Data postării/publicării anunțului
	22.07.2026
	—

	2.
	Data limită de depunere a dosarelor
	05.08.2026
	15:30

	3.
	Selecția dosarelor
	06.08.2026
	09:00

	4.
	Afișarea rezultatelor după selecția dosarelor
	06.08.2026
	16:00

	5.
	Termen limită pentru depunerea contestațiilor privind selecția dosarelor
	07.08.2026
	16:00

	6.
	Afișarea rezultatelor la contestații
	10.08.2026
	14:00

	7.
	Proba scrisă
	13.08.2026
	11:00

	8.
	Afișarea rezultatelor la proba scrisă
	13.08.2026
	16:00

	9.
	Termen limită contestații la proba scrisă
	14.08.2026
	16:00

	10.
	Afișarea rezultatelor la soluționarea contestațiilor la proba scrisă
	17.08.2026
	12:00

	11.
	Interviul
	18.08.2026
	11:00

	12.
	Afișarea rezultatelor la proba de interviu
	18.08.2026
	15:00

	13.
	Termen limită contestații la proba de interviu
	19.08.2026
	15:00

	14.
	Afișarea rezultatelor la soluționarea contestațiilor la proba de interviu
	20.08.2026
	12:00

	15.
	Afișarea rezultatelor finale ale concursului
	20.08.2026
	16:00



PRIMAR,
Roșu Vasile-Vlăduț

